# Lo Telhan de Medòc

Lo Telhan (de Medòc ?), Le Taillan-Médoc en francés, es una comuna bordalesa de Guiana administrada pr'au departament de Gironda e la region de la Noèra Aquitània, ancianament d'Aquitània.

## Toponimia

Las fòrmas ancianas son de Ortellano, en latin, en 1027, Sancti-Hilarii de Autellano, en latin, en 1027, ecclesiam Sancti-Hilarii de Ortolano, en latin, en 1174, villa Sancti Hilarii de Ortoislano, en latin, en 1242-1255, Au Teillan, en 1250, dau Talhan, en 1259, de Sancto Illaris, en latin, en 1274, de Anthalhano (sic), en latin, en 1289, preceptor hospitalis de Autelhano, en 1360. Lo nom seré, segon Bénédicte Boyrie-Fénié, *Lo Talhan o *Autalhan. La prononciacion donada per B. Boyrie-Fénié, [lutajã], es supausada coma de costuma dens la màger part de son libe.
Per Dauzat e Rostaing, Lo Telhan ven dau nom latin d'òme *Autellius (inatestat donc damb asterisc), inferit de Autius, e dau sufixe -anum. La prumèira sillaba Au- fut compresa coma un article contractat.
Pr'amor de la prumèira atestacion, Bénédicte Boyrie-Fénié causís puslèu lo nomen Ortelius, rare mes qu'a l'avantage d'estat atestat, damb lo sufixe -anum (una propietat d'Ortelius, villa romana, estona pas dens una comuna traversada per un ancian camin, la Levada). B. Boyrie-Fénié reconstituís l'evolucion. De la basa *Ortelianu(m), lo nom passèt probablament a *Oltelhyan(o) (mudason de la liquida r per dissimilacion [cau comprene assimilacion] e palatalizacion de l + iòd), pui a *Outelhan (l anteconsonantic se vocaliza regularament, d'aquí la formacion d'un diftongue [ɔw]) e *Autelhan (mudason de la vocala per assimilacion). Après, lo nom coneishut una maishanta copadura e fut comprés coma Au Talhan (deglutinacion dau diftongue iniciau e atraccion dau vèrbe talhar.
I a duas causas a corregir dens aquera evolucion fonetica. Prumèirament e aquò es pas çò pus important, la deglutinacion (passatge a (Au) Telhan) èra dejà presenta dens l'estapa *Outelhan > *Autelhan e l'explica, sense necessitat d'una mudason prealabla deu diftongue iniciau. Segondament, maugrat quauques fòrmas ancianas (1259, 1289), lo nom es pas passat definitivament a Au Talhan / Lo Talhan, en tot cas i es pas demorat. Gric de Prat, neishut e mòrt dens la comuna, cita lo nom damb la vocala e de la prumèira sillaba e la comuna installèt un panèu bilingüe a l'auton de 2016 damb Lo Telhan de Medòc. B. Boyrie-Fénié, pr'amor de la fòrma francimanda, cresut que la fòrma gascona, que coneishèva pas, èra *Lo Talhan.
L'ajustadís oficiau de-Médoc data de 1925.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| 2014 | 2026 | Agnès Laurence-Versepuy | UDI | Cap d'entrepresa, conselhèira departamentala despui 2015 |
| març 2001 | 2014 | Ludovic Freygefond | PS | prumèir secretari federau dau PS en Gironda |
| | 2001 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 9557, totala: 10245 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 800 | 770 | 760 | 830 | 948 | 955 | 980 | 1 051 | 1 109 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 097 | 1 177 | 1 196 | 1 222 | 1 292 | 1 333 | 1 374 | 1 392 | 1 286 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 294 | 1 240 | 1 172 | 1 290 | 1 326 | 1 238 | 1 239 | 1 337 | 1 376 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 652 | 2 778 | 4 038 | 5 124 | 6 815 | 7 885 | 8 668 | 8 719 | 8 819 8 931 |
| 2009 | 2010 |
| 8 920 9 034 | 9 099 9 215 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* 1 2 Rogèr Romafòrt (Gric de Prat), Lo Pendut ressuscitat... Oeuvres gasconnes de Gric de Prat, Princi Negue, 2004. ISBN 2-84618-152-7.
* 1 2 Bénédicte Boyrie-Fénié, Dictionnaire toponymique des communes. Gironde, ed. CAIRN e Institut Occitan, Pau, 2008, p. 354
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 667
* ↑ http://cassini.ehess.fr/cassini/fr/html/fiche.php?select_resultat=36982
* ↑ https://www.sudouest.fr/2020/05/28/le-taillan-medoc-agnes-versepuy-elue-maire-pour-son-deuxieme-mandat-7519772-2950.php
* Portau de Guiana